A close up of a book

Description automatically generated

*THEOT Zechariah in BL 488*

Ff. 153v– 152v-159r  
For the book of Zechariah the following people were involved in creating drafts 1 through 3: Abenet Bedilu, Wondeson Eshetu, Hiwot Samuel, Nardos Worku, Abenezer Hussen, Daniel Alem; draft 4, Daniel Assefa; draft 5 Ralph Lee

*Nota Bene:* Images may be viewed at the British Library website at [https://www.bl.uk/manu፤ ripts/FullDisplay.aspx?index=12&ref=Or\_488](https://www.bl.uk/manuscripts/FullDisplay.aspx?index=12&ref=Or_488)   
(at the time of preparing this document this link was not functioning)

(f. 152v)

(col. 2)

ዘዘካርያስ፡ ነቢይ፡ በረከተ፡ አምላኩ፡ ትኩን፡ ምስለ፡ ነፍሰ፡ ንጉሥነ፡ ኢያሱ፡ ወምስለ፡ ወልዱ፡ ንጉሥነ፡ በካፋ፡ ለዓለመ፡ ዓለም፡ አሜን። ምዕራፍ፡ ፩፡ ክፍል፡ ፩። በካልእ፡ ዓመተ፡ መንግሥቱ፡ ለዳርዮስ፡ በሳምን፡ ወርኅ፡ ኮነ፡ ቃለ፡ እግዚአብሔር፡ ኀበ፡ ዘካርያስ፡ ወልደ፡ በራክዩ፡ ወልደ፡ ሐዶ፡ ነቢ

(col. 3)

ይ፡ እንዘ፡ ይብል፡ ከመዝ፡ ይቤ፡ እግዚኣብሔር፡ ዘኵሎ፡ ይመልክ። ክፍ፡ ፪፡ ተመየጡ፡ ኀቤየ፡ ወእትመየጥ፡ ኀቤክሙ፡ ወኢትኩኑአ፡ ከመ፡ አበዊክሙ። እለ፡ ገሠጽዎሙ፡ ነቢያት፡ ቀደምት። ወይቤልዎሙ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ። ተመየጡ፡ እምፍኖትክሙ፡ እኩይ፡ ወእምእከየ፡ ምግባሪክሙ። ወአበዩ፡ ሰሚዖትየ፡ ይቤ፡ እግዚአብሔር፡ ዘኵሎ፡ ይመልክ። ክፍል፡ ፫፡ አይቴአ፡ አበዊክሙ፡ ወነቢያቲክሙ፡ ርእዩ፡ እመ፡ ሀለዉ፡ ይእዜ። ወይእዜኒ፡ ተወከፉ፡ ቃልየ፡ ወሕግየ፡ ኵሎ፡ ዘአዘዝኩ፡ በመንፈስየ፡ ለአግብርትየ፡ ነቢያት፡ ቀደምት፡ እለ፡ ረከብዎሙ፡ ለአበዊክሙ።ክፍል፡ ፬፡ ወተሠጥውዎሙ፡ ወይቤሉ፡ በከመ፡ ነበበ፡ እግዚአብሔር፡ ዘኵሎ፡ ይመልክ፡ ከመ፡ ይግበር፡ ላዕሌነ፡ በከመ፡ ፍናዊነ፡ ወበከመ፡ ጌጋይነ፡ ከማሁ፡ ይግበር፡ ለነ። ክፍ፡ ፭ አመ፡ ፳፡ ወረቡዑ፡ ለወርኃ፡ ሳባጥ፡ አመ፡ ተሱዑ፡ ለጽልመት፡ በካልእ፡ ዓመተ፡ መንግሥቱ፡ ለዳርዮን፡ ኮነ፡ ቃለ፡ እግዚአብሔር፡ ኀበ፡ ዘካርያስ፡ ወልደ፡ በ

(f. 153r)

(col. 1)

ከመ፡ ለአኮ፡ እግዚአብሔር፡ አምላኮሙ፡ ኀቤሆሙ። ምዕራፍ፡ ፪፡ ክፍል፡ ፭፡ ወፈርሁ፡ ሕዝብ፡ እምቅድመ፡ ገጹ፡ ለእግዚአብሔር፡ ወይቤ፡ ሐጌ፡ መልአኩ፡ ለእግዚአብሔር፡ ሕዝብ፡ አነ፡ ምስሌክሙ፡ ይቤ፡ እግዚአብሔር። ወአንሥአ፡ እግዚአብሔር፡ መንፈስ፡ ዘሩባቤል፡ ወልደ፡ ሰላትያል፡ ዘሕዝበ፡ ይሁዳ። ወመንፈሰ፡ ዮሴዕ፡ ወልደ፡ ዮሴዴቅ፡ ካህን፡ ዐቢይ። ወመንፈሶሙ፡ ለኵሎሙ፡ እለ፡ ተርፉ፡ ሕዝብ፡ ወቦኡ፡ ይግበሩ፡ ግብረ፡ ቤተ፡ እግዚአብሔር፡ አምላኮሙ፡ ዘኵሎ፡ ይመልክ። ክፍል፡ ፮፡ አመ፡ ፳ወረቡዑ፡ ለሳድስ፡ ወርኅ፡ በካልእ፡ ዓመት። ወበሳድስ፡ ወርኅ፡ አመ፡ ሰዱሱ፡ ለጽልመት፡ ነበበ፡ እግዚአብሔር፡ በአፈ፡ ሐጌ፡ ነቢይ። ወይቤሎ፡ በሎ፡ ለዘሩባቤል፡ ወልደ፡ ሰላትያል፡ ዘሕዝበ፡ ይሁዳ፡ ወለዮሴዕ፡ ወልደ፡ ዮሴዴቅ፡ ካህን፡ ዐቢይ። ወለኵሎሙ፡ እለ፡ ተርፉ፡ ሕዝብ። ወይቤ፡ መኑ፡ እምኔክሙ፡ ዘርእዮ፡ ለዝንቱ፡ ቤት፡ ትርሢቶ፡ ዘትካት። ወእፎ፡ ትሬእይዎ፡ ይእዜ፡ አንትሙ፡ ከመ፡ ዘኢሀሎ፡ ቅድሜክሙ።ክፍል፡ ፯፡ ወይ

(col. 2)

እዜኒ፡ ጽናዕ፡ ዘሩባቤል፡ ይቤ፡ እግዚአብሔር። ወይጽናዕ፡ ዮሴዕ፡ ወልደ፡ ዮሴዴቅ፡ ካህን፡ ዐቢይ፡ ወይጽንዑ፡ አሕዛበ፡ ምድር፡ ይቤ፡ እግዚአብሔር፡ ወግበሩ፡ አነ፡ ምስሌክሙ፡ ሀለውኩ፡ ይቤ፡ እግዚአብሔር፡ ዘኵሎ፡ ይመልክ። ወመንፈስየ፡ ይቀውም፡ ማእከሌክሙ፡ ተአመኑ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ። ዓዲ፡ ምዕረ፡ ወአነ፡ አድለቀልቃ፡ ለሰማይ፡ ወለምድር፡ ወለባሕር፡ ወለየብስ፡ ወአድለቀልቆሙ፡ ለኵሎሙ፡ አሕዛብ። ወአመጽኦሙ፡ ድኅሬሆሙ፡ ለኵሎሙ፡ አሕዛብ፡ ወእመልኦ፡ ለዝንቱ፡ ቤት፡ ትርሢቶ፡ ይቤ፡ እግዚአብሔር፡ ዘኵሎ፡ ይመልክ። ክፍል፡ ፰፡ ወይኄይስ፡ ትርሢቱ፡ ለዝንቱ፡ ቤት፡ ደኃሪ፡ እምቀዳሚ፡ ይቤ፡ እግዚአብሔር፡ ዘኵሎ፡ ይመልክ፡ ወእሁብ፡ ሰላመ፡ ለዝንቱ፡ ቤት፡ ደኃሪ፡ እምቀዳሚ፡ ይቤ፡ እግዚአብሔር፡ ዘኵሎ፡ ይመልክ። ወእሁብ፡ ሰላመ፡ ለዝንቱ፡ ብሔር፡ ይቤ፡ እግዚአብሔር፡ ዘኵሎ፡ ይመልክ፡ ወሰላመ፡ ለኵሉ፡ ነፍስ፡ እንተ፡ ትትጌበር፡ ወይት‹ትነሣእ፡ ዝንቱ፡ ሕዝብ፡ ክፍል፡ ፱፡ ወአመ፡ ፳፡ ወረቡዑ፡ ለታስዕ፡ ወርኅ፡ ለ

(col. 3)

ካልእ፡ ዓመተ፡ መንግሥቱ፡ ለዳርዮስ፡ ኮነ፡ ቃለ፡ እግዚአብሔር፡ ኀበ፡ ሐጌ፡ ነቢይ። ወይቤሎ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ። ተሰአሎሙአ፡ ለካህናቲከ፡ ሕገ፡ እመ፡ ለከፎ፡ ለሰብእ፡ ሥጋ፡ ቅዱስ፡ ጽንፈ፡ ልብሱ፡ ወለከፎ፡ በዘፈረ፡ ልብሱ፡ ወእመሂ፡ በኅብስት፡ ወእመሂ፡ ወይን። ወእመሂ፡ ዘኮነ፡ እምእከል፡ ወእመሂ፡ እምቅብእ፡ ቅዱስ፡ ኢይትቄደስኑአ። ወይቤሎ፡ ካህናት፡ ይትቄደስ፤ ወይቤሎሙ፡ መልአክ፡ እመኬ፡ ለከፎ፡ ርኩስ፡ ወስዑበ፡ ነፍስ፡ ኢይረኵስኑአ፡ እምኵሉ፡ ዝንቱ፤ ወይቤሉ፡ ካህናት፡ ይረኵስአ። ወይቤሎሙ፡ መልአክ፡ ከማሁኬ፡ ዝንቱ፡ ሕዝብ፡ ወነገድ፡ በቅድሜየ፡ ይቤ፡ እግዚአብሔር። ወከማሁ፡ ኵሉ፡ ተግባረ፡ እደዊሆሙ። ወኵሉ፡ ዘቀረቦሙ፡ ይረኵስ፡ በእንተ፡ ዘተርፎሙ። ወበጽባሕ፡ ይሳቀዩ፡ በቅድመ፡ ሕማሞሙ፤ ወይጸልእዎሙ፡ ለእለ፡ ይጌሥጽዎሙ። በአናቅጽ፤ ክፍል፡ ፲፡ ወይእዜኒ፡ ሐልዩ፡ በልብክሙ፡ ዘእምቅድመ፡ ቀዳሚት፡ ዕለት፡ ወዘእምቅ

(f. 153v)

(col. 1)

አነ፡ እከውና፡ ጥቅመ፡ እሳት፡ ዓውዳ፡ ይቤ፡ እግዚአብሔር፡ ወእከውና፡ ክብራ፡ በማእከላ። ጒዩ፡ እምብሔረ፡ ሰሜን፡ ይቤ፡ እግዚአብሔር። እስመ፡ እም፬፡ ነፋሳተ፡ ሰማይ፡ አስተጋብኦሙ፡ ይቤ፡ እግዚአብሔር፡ ውስተ፡ ጽዮን። ወይድኅኑ፡ እለ፡ ይነብሩ፡ ውስተ፡ ባቢሎን፤ እስመ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ። ወየኣምሩ፡ ከመ፡ ‹ፈነወኒ፡ እግዚአብሔር፡ ድኅረ፡ ስብሐቲሁ፡ ወኵሎ፡ › ዘገሠሠክሙ፡ ‹ይትገ›ሠሥ፡ ብንተ፡ አዕይንቲሁ። ወናሁ፡ አነ፡ አመጽእ፡ እዴየ፡ ላዕሌሆሙ፡ ወይከውን፡ ሕብልያ፡ ለእለ፡ ይትቀነዩ፡ ሎሙ። ወየአምሩ፡ ከመ፡ ፈነወኒ፡ እግዚአብሔር፡ ዘኵሎ፡ ይመልክ። ተፈሥሒ፡ ወተኃሠዪ፡ ወለተ፡ ጽዮን፡ እስመ፡ ናሁ፡ አነ፡ እመጽእ፡ ወአኀድር፡ ማእከሌኪ። ይቤ፡ እግዚአብሔር፡ ወይመጽኡ፡ ብዙኃን፡ አሕዛብ፡ ኀበ፡ እግዚአብሔር፡ ይእተ፡ አሚረ፡ ወይከውንዎ፡ ሕዝቦ፡ ወይነብሩ፡ ማእከሌኪ። ወተአምሪ፡ ከመ፡ ፈነወኒ፡ ኀቤኪ፡ እግዚአብሔር፡ ዘኵሎ፡ ይ

(col. 2)

መልክ። ወይወርሶ፡ እግዚአብሔር፡ ለይሁዳ፡ መክፈልቱ፡ በምድር፡ ቅድስት። ወዓዲ፡ የኃርያ፡ ለኢየሩሳሌም፡ ወይፈርህ፡ ኵሉ፡ ዘነፍስ፡ እምቅድመ፡ ገጹ፡ ለእግዚአብሔር፡ እስመ፡ ተንሥአ፡ እማኅደረ፡ መቅደሱ።ክፍል፡ ፲፫፡ ወአርአየኒየ፡ እግዚአብሔር፡ ለካህን፡ ዐቢይ፡ ይቀውም፡ ቅድመ፡ ገጹ፡ ለመልአከ፡ እግዚአብሔር፡ ወይቀውም፡ ሰይጣን፡ በየማኑ፡ ከመ፡ ያዕቅፎ። ወይቤሎ፡ መልአክ፡ ለሰይጣን፡ ያኅሥርከ፡ እግዚአብሔር፡ ዘኀረያ፡ ለኢየሩሳሌም። ወናሁ፡ ‹ዝንቱ›፡ ከመ፡ ታንትግ፡ ዘአውፅእዎ፡ እምእሳት። ወዮሴዕ፡ ይለብስ፡ አልባሰ፡ ርሱሐ፡ ወይቀውም፡ ቅድመ፡ ገጹ፡ ለመልአከ፡ እግዚአብሔር። ወይቤሎ፡ እግዚአብሔር፡ ለመልአክ፡ ለዘ፡ ይቀውም፡ ቅድመ፡ ገጹ፡ አእትት፡ አልባሰ፡ ርሱሐ፡ እምላዕሌሁ፡ ወይቤሎ፡ ናሁ፡ አእተትኩ፡ እምኔከ፡ ኀዘነከ፡ ወአልበስኩከ፡ ጶዴረ። ወወደዩ፡ ሰበነ፡ ንጹሐ፡ ውስተ፡ ርእሱ፡ ወአልበስዎ፡ አልባሰ። ወቆመ፡ መልአከ፡ እግዚአብሔር፡ ‹ወአስምዐ፡ ሎቱ›፡ መልአከ፡ እግዚአብሔ

(col. 3)

ር፡ ለዮሴዕ፡ ወይቤሎ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ፡ እመ፡ በፍኖትየ፡ ሖርከ፡ ወእመ፡ ዐቀብከ፡ ትእዛዝየ፡ ወሕግየ። ወአንተ፡ ትኳንነ፡ ቤትየ፡ ወእመ፡ ዐቀብከ፡ ዐፀድየ፡ እሁበከ፡ ዘይከውነከ፡ በማእከለ፡ ኵሉ፡ እለ፡ ይቀውሙ፡ ድኅሬከ።ክፍል፡ ፲፬፡ ስማዕ፡ ዮሴዕ፡ ወልደ፡ ዮሴዴቅ፡ አንተ፡ ካህን፡ ዐቢይ፡ ወቢጽከ፡ እለ፡ ይነብሩ፡ ቅድመ፡ ገጽከ፡ እስመ፡ ሰብአ፡ ዐይን፡ እሙንቱ። ወናሁ፡ እመጽእ፡ አነ፡ ላዕለ፡ ገብርየ፡ ሠረቃዊ፡ ወእብነ፡ እንተ፡ ወሀብኩ፡ ቅድመ፡ ገጹ፡ ለዮሴዕ፡ በዲበ፡ አሓቲ፡ እብን፡ ፯፡ ዐይን። ወናሁ፡ አነ፡ እከሪ፡ ግበ፡ ይቤ፡ እግዚአብሔር፡ ዘኵሎ፡ ይመልክ። ወእገሥሣ፡ ላዕለ፡ ኵሉ፡ ኃጢአታ፡ ለይእቲ፡ ምድር፡ በአሐቲ፡ ‹ዕለት፡ › ይእተ፡ አሚረ፡ ይቤ፡ እግዚአብሔር፡ ዘኵሎ፡ ይመልክ፡ ኵልክሙ፡ ጸውዑ፡ ቢጸክሙ፡ ታሕተ፡ ወይንክሙ፡ ወታሕተ፡ በለስክሙ።

ምዕራፍ፡ ፪

ወተመይጠ፡ መልአክ፡ ዘይትናገረኒ፡ ወአንቅሐኒ፡ ከመ፡ ሶበ፡ ይነቅሕ፡ ሰብእ፡ እምንዋም፡ ወይቤለኒ፡ ምንተ፡ ትሬኢ። ወ

(f. 154r)

(col. 1)

ራከዩ፡ ወልደ፡ ሐዶ፡ ነቢይ።ክፍል፡ ፮፡ ወይቤ፡ ርኢኩ፡ በሌሊት፡ ብእሲ፡ ይጼዓን፡ ዲበ፡ ፈረስ፡ ቀይሕ፡ ወይቀውም፡ ማእከለ፡ ፪አዕዋም፡ ዘአዴሽም፡ ዘቦ፡ ጽላሎት። ወድኅሬሁ፡ አፍራስ፡ ቀይሐን፡ ወጸሊማን፡ ወኰሳኵሳን፡ ወፀዓድው። ወእቤሎ፡ ምንትኑ፡ እሉ፡ እግዚኦ። ወይቤለኒ፡ መልአክ፡ ዘይትናገረኒ፡ አነ፡ እነግረከ፡ ከመ፡ ምንት፡ ውእቱ፡ ዝንቱ። ወተሠጥወኒ፡ ብእሲ፡ ዘይቀውም፡ ማእከለ፡ ፪፡ አዕዋም፡ ዘአዴሽም፡ ማእከለ፡ አድባር።ክፍል፡ ፯ወይቤለኒ፡ እሉ፡ እሙንቱ፡ እለ፡ ፈነወ፡ እግዚአብሔር፡ ይዑድዋ፡ ለምድር። ወተሠጥዎ፡ ለመልአከ፡ እግዚአብሔር፡ ዘይቀውም፡ ማእከለ፡ አድባር፡ ወይቤሉ፡ [ዖ]ድነ፡ ኵላ፡ ምድረ። ወናሁ፡ ኵላ፡ ምድር፡ ትነብር፡ ወታረምም። ክፍል፡ ፰ወተሠጥወ፡ መልአከ፡ እግዚአብሔር፡ ወይቤ፡ እግዚኦ፡ ዘኵሎ፡ ትመልክ። እስከ፡ ማእዜኑ፡ ኢትሠሃላ፡ ለኢየሩሳሌም፡ ወለአህጉረ፡ ይሁዳ፡ ዘአሰተትከ፡ እምዘ፡ ፸፡ ዓም። ወተሠጥዎ፡ እግዚአብሔር፡ ለዝኩ፡ መልአክ፡ ዘይትናገረኒ፡ ቃለ፡ ሠናየ፡ ወነገረ፡ ፍሥሐ። ወይቤለኒ፡ ዝኩ፡ መልአክ፡ ዘይትናገረ

(col. 2)

ኒ፡ ክላሕ፡ ወበል፡ ከመዝ፡ ይቤ፡ እግዚአብሔር፡ ዘኵሎ፡ ይመልክ፡ ቀናዕኩ፡ ላዕለ፡ ኢየሩሳሌም፡ ወላዕለ፡ ይሁዳ፡ ዐቢየ፡ ቅንዓተ፡ ወተምዓዕኩ፡ ላዕለ፡ አሕዛብ፡ ዐቢየ፡ መዓተ፡ እለ፡ ተቃወሙ፡ ሶበ፡ አነ፡ ተምዓዕኩ፡ ኅዳጠ። ወእሙንቱ፡ ወሰኩ፡ እኪተ። ክፍል፡ ፱፡ በእንተ፡ ዝንቱ፡ ከመዝ፡ ይቤ፡ እግዚአብሔር፡ እትመየጣ፡ ለኢየሩሳሌም፡ በምሕረት። ወይትሐነጽ፡ ቤትየ፡ ይቤ፡ እግዚአብሔር፡ ዘኵሎ፡ ይመልክ፡ ወእሳርር፡ መሠረታ፡ ለኢየሩሳሌም። ክፍል፡ ፲፡ ወዓዲ፡ ይቤለኒ፡ መልአክ፡ ዘይትናገረኒ፡ ከላሕ፡ ወበል፡ ከመዝ፡ ይቤ፡ እግዚአብሔር፡ ዘኵሎ፡ ይመልክ፡ ዓዲ፡ ትትከዓው፡ ሠናይት፡ ውስተ፡ አህጉር፡ ወይሠሃላ፡ እግዚአብሔር፡ ለጽዮን። ወዓዲ፡ የኃርያ፡ ለኢየሩሳሌም። ክፍል፡ ፲፩፡ ወካዕበ፡ አንሣእኩ፡ አዕይንትየ፡ ወርኢኩ፡ ፬፡ አቅርንተ፡ ወእቤሎ፡ ለዝኩ፡ መልአክ፡ ዘይትናገረኒ፡ ምንትኑ፡ ዝንቱ፡ እግዚኦ። ወይቤለኒ፡ እሉ፡

(col. 3)

አቅርንት፡ ዘይዘርውዎሙ፡ ለይሁዳ፡ ወለእስራኤል። ወካዕበ፡ አርአየኒ፡ እግዚአብሔር፡ ፬፡ ፀረብተ። ወእቤሎ፡ ምንተ፡ ይግበሩ፡ መጽኡ፡ እሉ፡ ወይቤለኒ፡ እስመ፡ ከፍኡ፡ እሉ፡ አቅርንት፡ {…}፡ ይዘርውዎሙ፡ ለይሁዳ፡ ወለእስራኤል። ወአልቦ፡ ዘአንሥአ፡ ርእሶ፡ እምኔሆሙ። ወመጽኡ፡ ከመ፡ ያግብእዎሙ፡ ውስተ፡ እደዊሆሙ። እሉ፡ እንከ፡ ፬፡ አቅርንት፡ አሕዛብ፡ እሙንቱ፡ እለ፡ አንሥኡ፡ ቀርኖሙ፡ ይዝርውዋ፡ ለምድረ፡ እግዚአብሔር።ክፍል፡ ፲፪፡ ወካዕበ፡ አንሣእኩ፡ አዕይንትየ፡ ወርኢኩ። ወነዋ፡ ብእሲ፡ ውስተ፡ እዴሁ፡ ሐብለ፡ መስፈርት። ወእቤሎ፡ አይቴ፡ ተሐውር፡ አንተ። ወይቤለኒ፡ ከመ፡ እስፍራ፡ ለኢየሩሳሌም። ወአእምር፡ ሚ‹መ›ጠን፡ ኑኃ፡ ወሚመጠን፡ ራኅባ። ወእንዘ፡ ይቀውም፡ ዝኩ፡ መልአከ፡ ዘይትናገረኒ፡ ወፅአ፡ ካልእ፡ መልአክ፡ ወተቀበሎ፡ ወይቤሎ፡ ሩጽ፡ ወበሎ፡ ለዝኩ፡ ወሬዛ፡ ዘእንበለ፡ ፍሬኑአ፡ ትነብር፡ ኢየሩሳሌም፡ እምብዙኅ፡ ሰብእ፡ ወእንስሳ፡ ዘማእከላ፡ ወ

(fol. 154v)

IMAGE MISSING

(fol. 155r)

(col. 1)

እቤ፡ ርኢኩ፡ ተቅዋመ፡ ማኅቶት፡ ዘኵለንታሃ፡ ወርቅ፡ ወማኅቶት፡ ‹ዲቤ›ሃ። ወ፯፡ መኃትው፡ ላዕሌሃ፡ ወ፯፡ መሣውር፡ ዘይነብሩ፡ ላዕሌ‹ሆ›ሙ፤ ወክልኤ፡ ዘይት፡ መልዕልቴሃ፡ አሐቲ፡ በየማነ፡ ማኅቶት፡ ወአሐቲ፡ በፀጋማ። ወእምዝ፡ ተስእልክዎ፡ ለዝኩ፡ መልአክ፡ ዘይትናገረኒ። ወ‹እ›ቤሎ፡ ምንትኑ፡ ዝን ቱ፡ እግዚኦ። ወይቤለኒ፡ ዝኩ፡ መልአክ፡ ዘይትናገረኒ፡ ኢተአምርኑ፡ ከመ፡ ምንትኑዝ። ወ‹እ›ቤሎ፡ አልቦ፡ እግዚእየ። ወይቤለኒ፡ ዝውእቱ፡ ቃለ፡ እግዚአብሔር፡ ዘይቤሎ፡ ለዘሩባቤል፡ አኮአ፡ በኀይል፡ ዐቢይ፡ ወአኮአ፡ በጽንዕ፡ ዘእንበለ፡ በመንፈስየ፡ ይቤ፡ እግዚአብሔር፡ ዘኵሎ፡ ይመልክ። ክፍል፡ ፲፭፡ ምንት፡ ውእቱ፡ ‹ቅድሜ›ከ፡ ደብር፡ ዐቢይ፡ እንተ፡ ታነክር፡ ወአመጽአ፡ ለእብነ፡ ርትዕ፡ ወአዔርያ፡ ወአሤንያ፡ ወአሞግሳ። ወኮነ፡ ቃለ፡ እግዚአብሔር፡ ኀቤየ፡ ወይቤለኒ፡ ‹እደወ›፡ ‹ዘሩባ›ቤል፡ ሣረራሁ፡ ለዝንቱ፡ ቤት፡ ወእደዊሁ፡ ይፌጽማሁ፡ ወተአምር፡ ከመ፡ እግዚአብሔር፡ ዘኵሎ፡ ይመልክ፡ ፈነወኒ፡ ኀቤከ። እስመ፡ ዘአስተ

(col. 2)

ሐቀረ፡ ለኅዳጥ፡ መዋዕል፡ ያስተሐቅር፡ ወይትፌሥሑ፡ ወይሬ‹እይዋ›፡ ለእብነ፡ ናእክ፡ ውስተ፡ እዴሁ፡ ለዘሩባቤል፡ እሙንቱ፡ ፯፡ አዕይንቲሁ፡ ለእግዚአብሔር፡ ውእቱ፡ ዘይኔጽር፡ ኵሎ፡ ምድረ። ወእቤሎ፡ ምንትኑ፡ እንከ፡ እልክቱ፡ ፪፡ ዘይት፡ ዘየማነ፡ ተቅዋመ፡ ማኅቶት፡ ወበፀጋማ። ወካዕበ፡ እቤሎ፡ ምንትኑ፡ አዕፁቀ፡ ዘይት፡ እለ፡ ፪ቲ፡ ዘውስተ፡ እደዊሁ፡ ወ፪አጥባት፡ ዘይሠውጥ፡ ወዘያስተናሥእ፡ መሣውረ፡ ዘወርቅ። ወይቤለኒ፡ ኢተአምርኑ፡ ከመ፡ ምንት፡ ውእቱ፡ ዝንቱ። ወእቤሎ፡ አልቦ፡ እግዚእየ፤ ወይቤለኒ፡ እሉኬ፡ ደቂቀ፡ ጠላት፡ እሉ፡ እሙንቱ፡ እለ፡ ይቀውሙ፡ ቅድመ፡ እግዚአ፡ ኵሉ፡ ምድር። ምዕራፍ፡ ፫፡ ክፍል፡ ፲፮ወካዕበ፡ ተመየጥኩ፡ ወርኢኩ፡ ማዕፀድ፡ ዘይሰርር፡ ወይቤለኒ፡ ምንተ፡ ትሬኢ፡ ወእቤሎ፡ እሬኢ፡ ማዕፀደ፡ ዘይሰርር፡ ወኑኁ፡ ፳፡ በእመት፡ ወስፍሑ፡ ዓሥር፡ በእመት። ወይቤለኒ፡ ዝንቱኬ፡ ዘየሐውር፡ ውስተ፡ ኵላ፡ ምድር። ለኵሉ፡ ሰራቂ፡ ዝንቱ፡ ዘይትቤቀሎ፡ ወይቀትሎ። ወለኵሉ፡ ዘይምሕል፡

(col. 3)

በሐሰት፡ ዝንቱ፡ ይትቤቀሎ፡ በሞት። ወአበውኦ፡ ይቤ፡ እግዚአብሔር፡ ዘኵሎ፡ ቤተ፡ ይመልክ፡ ኵሉ፡ ዘይምሕል፡ በሐሰት፡ በስምየ፡ ወየኃድር፡ ማእከለ፡ ቤቱ፡ ወያሐልቆ፡ ማእከለ፡ ዕፀዊሁ፡ ወእበኒሁ። ክፍል፡ ፲፯፡ ወመጽአ፡ ዝኩ፡ መልአክ፡ ዘይትናገረኒ፡ ወይቤለኒ፡ ነጽር፡ በአዕይንቲከ፡ ወርኢ፡ ዘንተ፡ መስፈርተ፡ ዘየሐውር፡ ውስተ፡ ኵላ፡ ምድር፡ ዓመፃሆሙ፡ ውእቱ። ወናሁ፡ መክሊተ፡ ዓረር፡ ይትነሣእ። ወብእሲት፡ ትነብር፡ ማእከለ፡ መስፈርት። ወይቤለኒ፡ ዛቲ፡ ኃጢአት፡ ወወረውዋ፡ ማእከለ፡ መስፈርት። ወወረዉ፡ እብነ፡ ዓረር፡ ውስተ፡ አፉሃ። ወአንሣእኩ፡ አዕይንትየ፡ ወርኢኩ፡ ፪፡ አንስት፡ የሐውራ፡ ወነፋስ፡ ውስተ፡ ክነፊሆን። ወቦቶን፡ ክንፍ፡ ውስተ፡ እገሪሆን። ወነሥኣሃ፡ ለይእቲ፡ መስፈርት፡ ማእከለ፡ ሰማይ፡ ወምድር፡ ወእቤሎ፡ ለመልአከ፡ ዘይትናገረኒ፡ አይቴ፡ ይወስዳ፡ መስፈርታ፡ እላንቱ፡ አንስት፡ ወይቤለኒ፡ የሐንጻ፡ ቤተ፡ በምድረ፡ ባቢሎን። ወያስተዳልዋ፡ ወያነብራሃ፡ ህየ፡ አስተ

(f. 155v)

(col. 1)

ዳሊዎን። ክፍል፡ ፲፰፡ ወተመየጥኩ፡ ወአንሣእኩ፡ አዕይንትየ፡ ወርኢኩ፡ ፬፡ ስረገላተ፡ እንዘ፡ የሐውሩ፡ ማእከለ፡ ፪አድባራት፡ ወአድባሩሂ፡ ዘብርት። ወውስተ፡ ሰረገላ፡ ቀዳማዊ፡ አፍራስ፡ ቀይሐን። ወውስተ፡ ካልእ፡ ሰረገላ፡ አፍራስ፡ ጸሊማን። ወውስተ፡ {.}{.}፡ ሰረገላ፡ ሣልስ፡ አፍራስ፡ ጽዕድዋን። ወውስተ፡ ሰረገላ፡ ራብዕ፡ አፍራስ፡ ኰሳኵሳን፡ ወሐመዳውያን። ወእቤሎ፡ ለመልአክ፡ ዘይትናገረኒ፡ እግዚእየ፡ ምንትኑ፡ ዝንቱ። ወይቤለኒ፡ ዝኩ፡ መልአክ፡ ዘይትናገረኒ፡ እሉ፡ እሙንቱ፡ ነፋሳተ፡ ሰማይ፡ ፬እለ፡ ይቀውሙ፡ ቅድመ፡ እግዚአ፡ ኵሉ፡ ምድር። ወዘኀበ፡ አፍራስ፡ ጸሊማን፡ የሐውሩ፡ ሰሜነ። ወእሉ፡ አፍራስ፡ ፀዓደው፡ የሐውሩ፡ ድኅሬሆሙ። ወየሐውሩ፡ ቀይሐን፡ ምድረ፡ ሰሜን። ወኰሳኵሳን፡ ይወፅኡ፡ ወይኔጽሩ፡ ወየሐውሩ፡ ይዑድዋ፡ ለምድር፡ ወዖድዋ፤ ወከልሐ፡ ወይቤለኒ፡ ናሁ፡ እሉ፡ የሐውሩ፡ ምድረ፡ ሰሜን፡ ያዕርፍዋ፡ ለመዓት፡ በምድረ፡ ሰሜን። ክፍል፡ ፲፱ወኮነ፡ ቃለ፡ እ

(col. 2)

ግዚአብሔር፡ ኀቤየ፡ ወይቤለኒ፡ ንሣእ፡ እምፄዋ፡ በኀበ፡ መላእክት፡ ወበኀበ፡ በቋዕያኒሃ፡ ወበኀበ፡ እለ፡ የአምርዋ፡ ወትበውእ፡ አንተ፡ ይእተ፡ አሚረ፡ ቤተ፡ ኢዮስያስ፡ ወልደ፡ ሶፎንያስ፡ ዘመጽአ፡ እምባቢሎን። ወትነሥእ፡ ወርቀ፡ ወብሩረ፡ ወትገብሮ፡ አክሊለ፡ ወታስተቄጽሎ፡ ለዮሴዕ፡ ወልደ፡ ዮሴዴቅ፡ ካህን፡ ዐቢይ። ወበሎ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ። ወናሁ፡ ብእሲ፡ ሠርፀ፡ መንግሥት፡ ስሙ። ወይሠርፅ፡ እመትሕቱ፡ ወየሐንጽ፡ ቤተ፡ እግዚአብሔር፡ ወውእቱ፡ ይነሥእ፡ ትርሢቶ። ወይነብር፡ ዲበ፡ መንበሩ፡ ወይኳንን፡ ወካህን፡ በየማኑ፡ ምክር፡ ወሰላም፡ ማእከለ፡ ክልኤሆሙ። ወአክሊልሰ፡ ለእለ፡ ይትዔገሥዎ፡ ወለበቋዕያኒሃ፡ ወለእለ፡ የአምርዋ። ወለትርሢቶሙ፡ ለደቂቀ፡ ሶፎንያስ፡ ወዘምራን፡ ውስተ፡ ቤተ፡ እግዚአብሔር። ወይመጽኡ፡ እለሂ፡ እምርሑቃን፡ እምኔሆሙ። ወየሐንጹ፡ {.} ቤተ፡ እግዚአብሔር፡ ወተአምሩ፡ ከመ፡ ፈነወኒ፡ ኀቤክሙ፡ እግዚአብሔር፡ ዘኵሎ፡ ይመልክ። ወእ

(col. 3)

መሰ፡ ሰሚዓ፡ ትሰምዑ፡ ቃለ፡ እግዚአብሔር፡ አምላክነ። ምዕራፍ፡ ፬፡ ክፍል፡ ፳፡ ወእምዝ፡ በራብዕት፡ ዓመተ፡ መንግሥቱ፡ ለዳርዮስ፡ ንጉሥ፡ አመ፡ ረቡዑ፡ ለሠርቀ፡ ታስዕ፡ ወርኅ፡ ወወርኁ፡ ወርኃ፡ ካሴል፡ ወፈነዎሙ፡ ንጉሥ፡ ውስተ፡ ቤቴል፡ ኀበ፡ እስራኤል፡ ለአሴር፡ ወለአኔሴር፡ ወለሰብኡሂ፡ ከመ፡ ይስአሉ፡ ቃለ፡ እግዚአብሔር። ወይቤልዎሙ፡ ለካህናት፡ እለ፡ ቤተ፡ እግዚአብሔር፡ ዘኵሎ፡ ይመልክ። ወለነቢያትኒ፡ ይቤልዎሙ፡ ቦኑ፡ ዘቦአ፡ ዝየ፡ ቅድሳት፡ በኀምስ፡ ወርኅ፡ እምጒንዱይ፡ ዓመት። ክፍል፡ ፳፩፡ ወኮነ፡ ቃለ፡ እግዚአብሔር፡ ኀቤየ፡ ወይቤለኒ፡ በሎሙ፡ ለሕዝበ፡ ምድር፡ ወለካህናት፡ ቦኑአ፡ ጾመ፡ ዘጾምክሙ፡ ጾመ፡ ኀሙስ፡ ወጾመ፡ ሰቡዕ፡ እም፸ዓም፡ ቦኑ፡ ጾመ፡ ዘጾምክሙ፡ ሊተ። ወእመሂ፡ በላዕክሙ፡ ወሰተይክሙ፡ አኮኑ፡ ለርእስክሙ፡ ትበልዑ፡ ወለርእስክሙ፡ ትሰትዩ። አኮኑ፡ ዝንቱ፡ ነገሩ፡ ዘነበበ፡ እግዚአብሔር፡ በእደ፡ ነቢያቲሁ፡ ቀደምት፡ አመ፡ ትነብር፡ ኢየሩሳሌም፡ ወትትፌሣሕ፡ ወአህጉ

(fol. 156r)

(col. 1)

ሪሃኒ፡ ወአድያሚሃ፡ ወአሕቃላሃኒ፡ ወበሐውርቲሃኒ፡ ንቡር። ወኮነ፡ ቃለ፡ እግዚአብሔር፡ ኀበ፡ ዘካርያስ። ወይቤሎ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ። ኵነኔ፡ ጽድቅ፡ ኰንኑ፡ ወግበሩ፡ ምጽዋተ፡ ወምሕረተ፡ ላዕለ፡ ቢጽክሙ፡ ኵልክሙ። እቤረ፡ ወእጓለ፡ ማውታ፡ ወፈላሴ፡ ወነዳየ፡ ኢትትዓገሉ፡ ወኢትትቀየሙ፡ ቢጸክሙ፡ ወኢትጹሩ፡ ሎሙ፡ እኩየ። ወአበዩ፡ አጽምዖ፡ ወሜጡ፡ ዘባኖሙ፡ ወአስተሐቀሩ፡ ወጤዑ፡ እዝኖሙ። ወ[በ]ለዉ፡ ልቦሙ፡ ከመ፡ ኢይስምዑ፡ ቃለ፡ ዘለአከ፡ እግዚአብሔር፡ ኀቤሆሙ፡ ዘኵሎ፡ ይመልክ፡ በመንፈሱ፡ በእደ፡ ነቢያት፡ ቀደምት። ወኮነ፡ ዐቢይ፡ መዓተ፡ እግዚአብሔር፡ ዘኵሎ፡ ይመልክ። ወበከመ፡ ይቤሎ‹ሙ፡ ወአ›በዩ፡ ሰሚዓ፡ ከማሁ፡ ይኬልሑ፡ ወኢይሰምዖሙ፡ ይቤ፡ እግዚአብሔር፡ ዘኵሎ፡ ይመልክ። ወእዘርዎሙ፡ ውስተ፡ ኵሉ፡ አሕዛብ፡ ዘኢየአምሩ። ወትማስን፡ ምድሮሙ፡ በድኅሬሆሙ፡ በሑረት፡ ወበግብአት። ወእሬስያ፡ ሙስንተ፡ ለምድር፡ ኅሪት።

(col. 2)

ምዕራፍ፡ ፭፡ ክፍል፡ ፳[፬]፡ ወኮነ፡ ቃለ፡ እግዚአብሔር፡ ዘኵሎ፡ ይመልክ፡ ወይቤ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ፡ ቀናዕኩ፡ ላዕለ፡ ኢየሩሳሌም፡ ወላዕለ፡ ጽዮን፡ ዐቢየ፡ ቅንዓተ፡ ወተማዕኩ፡ ዐቢየ፡ መዓተ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ። እትመየጣ፡ ለጽዮን፡ ወአኃድር፡ ማእከላ፡ ለኢየሩሳሌም፡ ወትሰመይ፡ ኢየሩሳሌም፡ ሀገረ፡ ጽድቅ፡ ወደብረ፡ እግዚአብሄር፡ ዘኵሎ፡ ይመልክ። ወደብረ፡ መቅደሱ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ። ምዕራፍ፡ ፮፡ ክፍል፡ ፳፪ወዓዲ፡ ይነብሩ፡ አእሩግ፡ ወሊቃውንት፡ ውስተ፡ መርህባ፡ ለኢየሩሳሌም፡ ወለኵሎሙ፡ ምርጉዞሙ፡ ውስተ፡ እደዊሆሙ፡ ወይመልእ፡ መርኅበ፡ ሀገር፡ ደቅ፡ ወአዋልድ፡ ዘይትዋነዩ፡ ውስተ፡ መርኅባ፡ ለኢየሩሳሌም፡ ይቤ፡ እግዚአብሔር፡ ዘኵሎ፡ ይመልክ፤ ለእመ፡ ተስእኖሙ፡ ለሕ‹ዝብየ›፡ ለእሉ፡ እለ፡ ተርፉ፡ ዝኵሉ፡ በቅድሜየኒ፡ ይሰአን። ይቤ፡ እግዚአብሔር፡ ዘኵሎ፡ ይመልክ። ምዕራፍ፡ ፯፡ ክ፡ ፳፫ከመዝ፡ ይቤ፡ እግዚአብሔር፡

(col. 3)

ዘኵሎ፡ ይመልክ፡ ናሁ፡ አድኅኖሙ፡ ለሕዝብየ፡ እምብሔረ፡ ጽባሕ፡ ወእምብሔረ፡ ዐረብ። ወእወስዶሙ፡ ወአኃድሮሙ፡ ማእከለ፡ ኢየሩሳሌም፡ ወበህየኒ፡ ይከውኑኒ፡ ሕዝብየ። ወአነኒ፡ እከውኖሙ፡ አምላኮሙ፡ በጽድቅ፡ ወበርትዕ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ። ይጽንዓ፡ እደዊሆሙ፡ ለእለ፡ ሰምዑ፡ በእማንቱ፡ መዋዕል፡ ዘንተ፡ ነገረ፡ እምአፈ፡ ነቢያት፡ ቀደምት፡ እምአመ፡ ሣረሩ፡ ቤተ፡ እግዚአብሔር፡ ዘኵሎ፡ ይመልክ። እምአመ፡ ተሐንጸ፡ ቤተ፡ እግዚአብሔር፡ እምቅድመ፡ እላንቱ፡ መዋዕል፡ ሰብእኒ፡ ኢረከበ፡ ዕሤቶ፤ ወእንስሳኒ፡ ኢረከበ፡ ዓስቦ። ወኢያዕረፈ፡ ዘይበውእኒ፡ ወዘይወፅእኒ፡ እምሕማም። ወእፌኑ፡ ኵሎ፡ ሰብአ፡ ወአስተቃትል፡ በበይናቲሆሙ፡ ላዕለ፡ ቢጾሙ። ወይእዜኒ፡ አኮ፡ ከመ፡ መዋዕለ፡ ቀዲሙ፡ ዘእገብር፡ አነ፡ ለእሉ፡ እለ፡ ተርፉ፡ ሕዝብየ፡ ይቤ፡ እግዚአብሔር፡ ዘኵሎ፡ ይመልክ፡ ዳእሙ፡ አርኢ፡ ሰላመ። ወይንኒ፡ ይሁብ፡ ፍሬሁ፡ ወምድርኒ፡ ትሁብ፡ ማእረራ። ወሰ

(fol. 156v)

(col. 1)

ማይኒ፡ ትሁብ፡ ዝናመ። ወአወርሶሙ፡ ለእለ፡ ተርፉ፡ ሕዝብየ፡ ዘንተ፡ ኵሎ። ወበከመ፡ ኮንክሙ፡ መርገመ፡ ወውሑዳነ፡ ውስተ፡ አሕዛብ፡ ቤተ፡ እስራኤል፡ ወቤተ፡ ይሁዳ። ከማሁ፡ አድኅነክሙ፡ ወትከውኑኒ፡ ለበረከት፡ አጥብዑ፡ ወአጽንዑ፡ እደዊክሙ፡ እስመ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ። በከመ፡ መሐልኩ፡ አኅሥሞ፡ አሕስም፡ ላዕሌክሙ፡ በዘአም[ዕ]ዑኒ፡ አበዊክሙ፡ ይቤ፡ እግዚአብሔር፡ ዘኵሎ፡ ይመልክ፡ ‹ወኢነሳሕኩ። ከማሁ፡ ›መከርኩ፡ ወሐለይኩ፡ በእማንቱ፡ መዋዕል፡ ከመ፡ እግበር፡ ሠናየ፡ ለኢየሩሳሌም፡ ወለቤተ፡ ይሁዳ፡ ተአመኑ፡ እንከ፡ ከመ፡ ይከውን፡ ዝንቱ፡ ነገር። ወተናገሩ፡ ጽድቀ፡ ምስለ፡ ኵሉ፡ ሰብእ፡ ወምስለ፡ ቢጽክሙ። ወኵነኔ፡ ሰላም፡ ኰንኑ፡ በውስተ፡ አናቅጺክሙ፡ ኵልክሙ። ኢትጹሩ፡ እ‹ከየ›፡ በልብክሙ፡ ለቢጽክሙ። ወኢታፍቅሩ፡ እንከ፡ ምሒለ፡ መሐለ፡ በሐሰት፡ እስመ፡ ዘንተ፡ ኵሎ፡ ጸላእኩ፡ አነ፡ ይቤ፡ እግዚአብሔር፡ ዘኵሎ፡ ይመ

(col. 2)

ልክ። ክፍል፡ ፳[፭]፡ ወኮነ፡ ቃለ፡ እግዚአብሔር፡ ኀቤየ፡ ወይቤለኒ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ፡ ጾመ፡ ረቡዕ፡ ወጾመ፡ ኀሙስ፡ ወጾመ፡ ሰቡዕ፡ ወጾመ፡ ዓሥር፡ ይኩን፡ ለቤተ፡ ይሁዳ፡ ለፍሥሐ፡ ወለኀሤት፡ ወለበዓላት፡ ሠናያት። ወትትፌሥሑ፡ ወአፍቅሩ፡ እንከ፡ ‹ጽድቀ፡ ወሰላመ፤ ክ፡ ፳፮፡ ናሁ፡ ከመዝ፡ ይቤ፡ እግዚአብሔር፡ ዘኵሎ፡ ይመልክ። ዓዲ፡ ይመጽኡ፡ አሕዛብ፡ እለ፡ ይነብሩ፡ ውስተ፡ ብዙኅ፡ አህጉር፡ ወይትጋብኡ፡ ውስተ፡ አሐቲ፡ ሀገር። ወይቤሉ፡ ንዑ፡ ንሑር፡ ንትጋነይ፡ ለገጸ፡ እግዚአብሔ‹ር፤ ወንኅሥሥ፡ ገጸ፡ እግዚአብሔር፡ ዘኵሎ፡ ይመልክ፡ ወይቤሎ፡ ፩፡ ለካልኡ፡ ›ተሐውርኑ፡ አንተ፤ ወይቤ፡ እወ። ወይቤሎ፡ አነኒ፡ አሐውር። ወይመጽኡ፡ ብዙኃን፡ አሕዛብ፡ እንዘ፡ የኃሥሡ፡ ገጸ፡ እግዚአብሔር፡ ዘኵሎ፡ ይመልክ፡ በኢየሩሳሌም። ወይትመሐለሉ፡ ለገጸ፡ እግዚአብሔር፡ ከመዝ፡ ይቤ፡ እግዚአብሔር፡ ዘኵሎ፡ ይመልክ። ይእተ፡ አሚረ፡ ይእኅዙ፡ ፲፡ ዕደው፡ ዘእምኵሉ፡ በሐውርተ፡ አሕዛብ፡ ጽንፈ፡ ልብሱ፡ {..}፡ ለብእሲ፡ አይሁዳዊ፤

(col. 3)

ወይቤልዎ፡ ነሐውሮ፡ ምስሌከ፡ እስመ፡ ሰማዕነ፡ ከመ፡ እግዚአብሔር፡ ሀሎ፡ ምስሌከ። ምዕራፍ፡ ፰፡ ክፍል፡ ፳፯ተረፈ፡ ቃለ፡ እግዚአብሔር፡ በምድረ፡ ሴድራ፡ ወደማስቆ፡ መሥዋዕቱ፡ ለእግዚአብሔር፡ ወኵሉ፡ ሕዝበ፡ እስራኤል፡ ወአንትሙሂ፡ በውስተ፡ ደወለ፡ ጢሮስ፡ ወሲዶና፡ እስመ፡ ሐለዩ፡ ፈድፋደ። ወሐነጸት፡ ጢሮስ፡ ወሲዶና፡ አጽዋኒሃ፡ ወዘገበት፡ ብሩረ፡ ከመ፡ መሬት፡ ወአስተጋብአት፡ ወርቀ፡ ከመ፡ ጽንጉነ፡ ፍኖት። በእንተ፡ ዝንቱ፡ ከመዝ፡ ይቤ፡ እግዚአብሔር፡ ያወርሳ። ወይኤዝዝ፡ ውስተ፡ ባሕር፡ ኀይላ፡ ወይእቲኒ፡ በእሳት፡ ትጠፍእ። ወትሬኢ፡ አስቀሎና፡ ወትፈርህ፡ ወጋዛሂ፡ ትደነግፅ፡ ፈድፋዳ፡ ወአቃሮንሂ፡ እስመ፡ ተኃፍረት፡ በጌጋያ። ወይትሐጐል፡ ንጉሥ፡ እምጋዛ፡ ወአስቃሎናሂ፡ ኢትሄሉ። ወኢይነብሩ፡ ካልአን፡ አሕዛብ፡ ውስተ፡ አዛጦን። ወእሥዕር፡ ጽዕለተ፡ ኢሎፍሊ፡ ወአአትት፡ ደሞሙ፡ እምአፉሆሙ፡ ወርኵሶሙ፡ እማእከለ፡ ስነኒሆሙ፡ ወይተርፍ፡ ውእቱ፡ ለአምላክነ። ወይከውኑ፡ ከመ፡ መሳፍን

(fol. 157r)

(col. 1)

ተ፡ ይሁዳ፡ ወአቃሮንሂ፡ ከመ፡ ኢያቡሴዎን። ወአነሥእ፡ ቤትየ፡ ወእቀውም፡ ከመ፡ ኢትሑሩ፡ ወኢትግብኡ። ወኢየኃልፍ፡ እንከ፡ ዘያደነግፀክሙ፡ እስመ፡ ይእዜ፡ ርኢኩ፡ በአዕይንትየ። ክፍ፡ ፳፰፡ ተፈሥሒ፡ ፈድፋደ፡ ወለተ፡ ጽዮን፡ ወተኃሠዪ፡ ኢየሩሳሌም። ናሁ፡ ይመጽእ፡ ‹ንጉሥኪ፡ ጻድቅ፡ ›ወመድኅን፡ ወየዋህ፡ ውእቱ። ወይጼዓን፡ ዲበ፡ አድግ፡ ወዲበ፡ እጓለ፡ አድግ። ወያጠፍእ፡ ሰረገላ፡ እምኤፍሬም፡ ወአፍራሰ፡ እምኢየሩሳሌም፡ ወየሐልቅ፡ እንከ፡ ቀስት፡ ወቀትል፡ ወይከውን፡ ብዙኅ፡ ሰላም፡ እምአሕዛብ፡ ወያወርድ፡ ማየ፡ እስከ፡ ባሕር፡ ወአፍላገ፡ ወሄላ፡ ውስተ፡ ኵላ፡ ምድር። ወእንተ፡ በደመ፡ ሥርዓት፡ ፈነውኩ፡ ሙቁሐነኪ፡ እምዓዘቅት፡ ዘአልቦ፡ ማይ። ወይነብሩ፡ ውስተ፡ አፅዋን፡ ሙቁሐን፡ ተዐይን። ወህየንተ፡ አሐቲ፡ ካዕበተ፡ እፈድየከ፡ እስመ፡ መስኩከ፡ መንገሌየ፡ ይሁዳ። ወከመ፡ ቀስት፡ መላእክዎ፡ ለኤፍሬም፡ ወአነሥኦሙ፡ ለደቂቅኪ፡ ጽዮን፡ ዮናናውያን። ወእሬስየኪ፡ ከመ፡ ኵናተ፡ መስተቃትል፡ ወ‹ትወፅእ›፡ ማዕበልት፡ ከመ፡ መ

(col. 2)

ብረቅ፡ ወእግዚአብሔር፡ ዘኵሎ፡ ይመልክ፡ ይነፍሕ፡ በቀርን፡ ወየሐውር፡ በመዓቱ፡ ከመ፡ ዓውሎ፡ ቴማን። ወእግዚአብሔር፡ ዘኵሎ፡ ይመልክ፡ ይሰውቆሙ፡ ለሕዝቡ፡ ወያኅልቅዎሙ፡ ወይነድፍዎሙ፡ በእብነ፡ ሞጻፍ፡ ወይሰትይዎሙ፡ ከመ፡ ወይን፡ ወይመልኡ፡ ምሥዋዓ፡ ከመ፡ ዘይት። ክፍል፡ ፳፱፡ ወያድኅኖሙ፡ እግዚአብሔር፡ ይእተ፡ አሚረ፡ ከመ፡ አባግዕ፡ ለሕዝቡ። እስመ፡ አዕናቊ፡ ቅዱሳት፡ ወሠናያት፡ ያንኰራኵራ፡ ውስተ፡ ምድር፡ እስመ፡ ሠናይኒ፡ ሎቱ፡ ወበረከትኒ፡ ኀቤሁ። ምዕራፍ፡ ፱፡ እክለ፡ ለወራዙት፡ ወወይነ፡ ወዕፍረተ፡ መዓዛ፡ ሰአሉ፡ እምኀበ፡ እግዚአብሔር፡ ለወራዙት፡ ወለደናግል። ዝናመ፡ ፀደይ፡ ወመጸው፡ ገብረ፡ እግዚአብሔር፡ ለምትሐተ፡ ዐይን። ወይሁቦሙ፡ እግዚአብሔር፡ ዝናመ፡ ተወን፡ ወያበቊል፡ ሣዕረ፡ በገዳም፡ እስመ፡ እለ፡ ይትዋሥኡ፡ ነበቡ፡ ፃማ። ወእለ፡ ያስግሉ፡ ርእዩ፡ ሐሰተ፡ ወሐለሙ፡ ሕልመ፡ ሐሰት፡ ወነገሩ፡ ከንቶ፡ ወመሐሩ። ክፍል፡ ፴፡ በእንተ፡ ዝንቱ፡ ደወዩ፡ ከመ፡ አ

(col. 3)

ባግዕ፡ ወየብሱ፡ ከመ፡ አልቦሙ፡ ሣህ‹ል›፡ ለኖሎት። እስመ፡ ነደት፡ መዓትየ፡ ወእዋሕዮሙ፡ ለአባግዕየ። ‹ወይሔው›ጾሙ፡ እግዚአብሔር፡ ዘኵሎ፡ ይመልክ፡ ለመርዔቱ፡ ለቤተ፡ ይሁዳ። ወእሬስዮሙ፡ ከመ፡ ፈረስ፡ ሥሙር፡ ለፀብእ። ወእምኔሁ፡ ርእየ፡ ወረሰየ፡ ቀስተ፡ ለመዓቱ። ወእምኔሁ፡ ይወፅእ፡ ኵሉ፡ ዘይነድዕ፡ ቦቱ። ወይከውኑ፡ ከመ፡ ዘይትከየድ፡ ጽንጉነ፡ መርኅብ፡ እንዘ፡ ይትበአሱ፡ በውስተ፡ ፍኖተ፡ ቀትል፡ ወይረውዱ፡ ወኢይክልዎ፡ እስመ፡ እግዚአብሔር፡ ምስሌሁ። ወያስተኀፈሩ፡ መስተፅዕናነ፡ አፍራስ። ወአ[ጸ]ንዖ፡ ለቤተ፡ ይሁዳ፡ ወአድኅኖ፡ ለቤተ፡ ዮሴፍ። ወእመይጦሙ፡ እስመ፡ አፍቀርክዎሙ፡ ወይከውኑ፡ ከመ፡ አመ፡ ሜጥክዎሙ፡ እስመ፡ አነ፡ እግዚአብሔር፡ አምላኮሙ፡ እሠጠዎሙ፡ ወይከውኑ፡ ከመ፡ መስተቃትላነ፡ ኤፍሬም። ወይትፌሥሖሙ፡ ልቦሙ፡ ከመ፡ ‹ዘበወይን›፡ ወይሬእዩ፡ ውሉዶሙ፡ ወይትኀሠዩ፡ ወይትፌሣሕ፡ ልቦሙ፡ በእግዚአብሔር። እትኤመሮሙ፡ ወእትዌከፎሙ፡ እስመ፡ አነ፡ እባልሖሙ፡ በከመ፡ ብዝ

(fol. 157v)

(col. 1)

ኆሙ፡ እምኀበ፡ ዘረውክዎሙ፡ ውስተ፡ አሕዛብ። ወእለሂ፡ ርሑቃን፡ ይዜከሩኒ፡ ወይጸንሑ፡ ውሉዶሙ፡ ወይትመየጡ። ወእመይጦሙ፡ እምድረ፡ ግብጽ፡ ወእሜጥዎሙ፡ እምፋርስ። ወእወስዶሙ፡ ገለአድ፡ ውስተ፡ ሊባኖስ፡ ወኢይተርፍ፡ ፩፡ እምኔሆሙ፡ ወየኀልፍ፡ እንተ፡ ባሕር፡ ጸባብ፡ ወይየብሱ፡ ኵሉ፡ ቀላያተ፡ አፍላግ፡ ወይሠዓር፡ ኵሉ፡ ጽዕለተ፡ ፋርስ። ወይትአተት፡ ኵሉ፡ በትረ፡ ትዕይርተ፡ ግብጽ። ወአጸንዖሙ፡ አነ፡ እግዚአብሔር፡ አምላኮሙ፡ ወይትሜክሑ፡ በስምየ። ምዕራፍ፡ ፲አርኁ፡ አናቅጺከ፡ ሊባኖስ፡ ወትበልዕ፡ እሳት፡ ዓርዘከ፡ ለየዓይ፡ ቢሮሽ፡ እስመ፡ ወድቀ፡ ዘግባ። እስመ፡ ፈድፋደ፡ የኃሥሩ፡ መኳንንት፡ ለየዓይ፡ ኦመ፡ ባሳን፡ እስመ፡ ተገዝመ፡ አም፡ ሐዲስ፡ ዘተተክለ፡ ቃለ፡ ኖሎት፡ እለ፡ ያስቆቅዉ። እስመ፡ ኀሥረ፡ ቃለ፡ አናብስት፡ እለ፡ ይጥኅሩ። እስመ፡ ኀሥረ፡ አድያመ፡ ዮርዳኖስ። ከመዝ፡ ይቤ፡ እግዚአብሔር፡ ዘኵሎ፡ ይመልክ። ክፍ፡ ፴፩፡ ረዓይዎን፡ ለአባግዓ፡ ቀትል፡ በእንተ፡ ነ

(col. 2)

ዳያን። ወእለ፡ አድምዑ፡ ረገዙ፡ ወኢነስሑ። ወእለሂ፡ ይሠይጥዎን፡ ይቤሉ፡ ይትባረክ፡ እግዚአብሔር፡ እስመ፡ ብዕልነ፡ ወለእለሂ፡ ይርእይዎን፡ ኢያጽሕቆሙ። ወኢምንትኒ፡ በእንቲአሆን፡ በእንተ፡ ዝንቱ፡ ኢምሕኮሙ፡ እንከ፡ ለእለ፡ ይነብሩ፡ ውስተ፡ ምድር፡ ይቤ፡ እግዚአብሔር። ናሁ፡ አነ፡ አገብኦ፡ ለሰብእ፡ ለ፩፡ ውስተ፡ እደ፡ ካልኡ፡ ወውስተ፡ እደ፡ ንጉሥ፡ ወያሐልቅዋ፡ ለምድር፡ ወኢያድኅኖሙ፡ እምእዴሆሙ፡ ወእሬእዮን፡ ለአባግዓ፡ ቀትል፡ ‹ወውስተ፡ እደ›፡ ከነአንዩ። ወአነሥእ፡ ሊተ፡ ፪፡ አብትረ፡ ለአሐቲ፡ ሰመይክዋ፡ ሥነ። ወለካልእታ፡ ሰመይክዋ፡ ሐብለ፡ ወእሬዕዮን፡ ለአባግዕየ፡ ወአጠፍኦሙ፡ ለ፫፡ ኖሎት፡ በ፩፡ ወርኅ፡ ትከብድ፡ ነፍስየ፡ በላዕሌሆሙ። እስመ፡ ነፍሶሙ፡ ግዕረት፡ ላዕሌየ። ወእቤሎሙ፡ ኢርኢክሙ፡ እንዘ፡ ትብሉ፡ ዘሞተሂ፡ ለይሙት። ወለዘ፡ ደክመሂ፡ ለይድክም። ወዘሂ፡ ተርፈ፡ ለይብላዕ፡ ሥጋ፡ ቢጹ። ክፍ፡ ፴፪፡ ወእነሥኣ፡ ለበትርየ፡ ለስን፡ ወእገድፋ፡ ከመ፡ እሚጥ፡ ኪዳ

(col. 3)

ንየ፡ ዘተካየድኩ፡ ምስለ፡ ኵሉ፡ ሕዝብ። ወእትመየጥ፡ ይእተ፡ አሚረ፤ ወየአምርዎን፡ ከነአንዩ፡ ለአባግዕየ፡ እለ፡ ተዓቅባ፡ እስመ፡ ቃለ፡ እግዚአብሔር፡ ውእቱ። ወእቤሎሙ፡ እመ፡ አሥመርኩክሙ፡ በቅድሜክሙ፡ ድልው፡ ሊተ፡ ዓስብየ፡ ፴፡ ብሩረ፡ ወሀቡኒ። ወይቤለኒ፡ እግዚአብሔር፡ ደዮ፡ ውስተ፡ ሕንቅርት፡ ወፍትኖ፡ ለእመ፡ ጽሩይ፡ ውእቱ፡ በከመ፡ አመከርዎ፡ እሙንቱ። ወነሣእኩ፡ ዝኰ፡ ፴፡ ብሩረ፡ ወወደይክዎ፡ ውስተ፡ ሕንቅርት፡ ዘቤተ፡ እግዚአብሔር። ወገደፍኩ፡ ካልእተ፡ በትርየ፡ ሐብለ፡ ከመ፡ እሚጥ፡ ‹ምኵናነ› ዘማእከለ፡ ይሁዳ፡ ወዘማእከለ፡ ኢየሩሳሌም። ክፍል፡ ፴፫፡ ወይቤለኒ፡ እግዚአብሔር፡ ዓዲ፡ ንሣእ፡ ለከ፡ ንዋየ፡ ኖሎት፡ ዘኖላዊ፡ አብድ፡ እስመ፡ ናሁ፡ አነ፡ አነሥእ፡ ኖላዌ፡ ውስተ፡ ምድር፡ ዘተገድፈሂ፡ ኢይረድእ፡ ወዘተዘርወሂ፡ ኢያስተጋብእ፡ ወዘቈስለ፡ ኢይፌውስ፡ ወዘ‹ሐይወሂ፡ › ኢያረትዕ፡ ወይበልዕ፡ ሥጋ፡ ዘሰብሐ፡ ወያስተናጕዕ፡ አገዳሆሙ። ክፍ፡ ፴፬፡ አሌ፡ ሎሙ፡ ለእለ፡ ከንቶ፡ ይሬእዩ፡ የኃድጉ፡ አባግዓ፡ መ

(fol. 158r)

(col. 1)

ጥባሕት፡ ውስተ፡ እደዊሁ፡ ወውስተ፡ ዐይኑ፡ ዘየማን፡ ወመዝራዕቱኒ፡ የቢስ፡ ይየብስ፡ ወዐይኑሂ፡ ነቊረ፡ ይነቊር። ምዕራፍ፡ ፲፩፡ ክፍል፡ ፴፭፡ ተረፈ፡ ቃለ፡ እግዚአብሔር፡ ላዕለ፡ እስራኤል፡ ይቤ፡ እግዚአብሔር፡ ዘሰፍሖ፡ ለሰማይ፡ ወሣረራ፡ ለምድር፡ ወይፈጥር፡ ነፍሰ፡ ለሰብእ። ናሁ፡ አነ፡ እሬስያ፡ ለኢየሩሳሌም፡ ከመ፡ ድርኵኵተ፡ ማዕፃ፡ ዘኢይትሀወክ፡ እምኵሉ፡ አሕዛብ፡ እለ፡ አድያም፡ ወእለ፡ ዓውዳ። ወበይሁዳ፡ ይከውን፡ ጥቅመ፡ ኢየሩሳሌም። ወይእተ፡ አሚረ፡ እሬስያ፡ ለኢየሩሳሌም፡ ከመ፡ እብን፡ እንተ፡ ይከይዳ፡ ኵሉ፡ አሕዛብ። ወኵሉ፡ ዘኬዳ፡ ስላቀ፡ ይሣለቅ፡ ላዕሌሃ። ወይትጋብኡ፡ ላዕሌሃ፡ ኵሎሙ፡ አሕዛበ፡ ምድር፡ ይእተ፡ አሚረ፡ ይቤ፡ እግዚአብሔር፡ ዘኵሎ፡ ይመልክ። ክፍ፡ ፴፮፡ እቀሥፍ፡ ኵሎ፡ አፍራሰ፡ አሕዛብ፡ በድንጋፄ፡ ወመስተፅዕናነሂ፡ በዝንጋዔ፡ ወእከሥት፡ አዕይንትየ፡ ላዕለ፡ ቤተ፡ ይሁዳ። ወእቀሥፍሂ፡ ኵሎ፡ አፍራሰ፡ አሕዛብ፡ በአዊር። ወይቤሉ፡ መሳፍንተ፡ ይሁዳ፡ ወእለ፡ ይነብሩ፡

(col. 2)

ኢየሩሳሌም፡ በልቦሙ፡ ረከብናሁ፡ ለእግዚአብሔር፡ አምላክነ፡ ዘኵሎ፡ ይመልክ። ክፍል፡ ፴፯፡ ይእተ፡ አሚረ፡ እሬስዮሙ፡ ለቤተ፡ ይሁዳ፡ ከመ፡ ተንታገ፡ እሳት፡ ማእከለ፡ ዕፀው፡ ወከመ፡ ነበልባለ፡ እሳት፡ ውስተ፡ ሐሰር፡ ወሣዕር። ወትበልዕ፡ ኵሎ፡ አሕዛበ፡ ዘዓውዶሙ፡ ዘየማኖሙ፡ ወፀጋሞሙ። ወትነብር፡ እንከ፡ ኢየሩሳሌም፡ ባሕቲታ፡ ወያድኅን፡ እግዚአብሔር፡ አ‹ህጉ›ረ፡ ይሁዳ፡ ከመ፡ ትካት፡ ከመ፡ ኢያዕብዩ፡ ትዝህርቶሙ፡ ላዕለ፡ ቤተ፡ ዳዊት። ወትንሣኤሆሙ፡ ላዕለ፡ እለ፡ ይነብሩ፡ ኢየሩሳሌም፡ ወላዕለ፡ ይሁዳ። ወይእተ፡ አሚረ፡ ይቀውም፡ ሎሙ፡ እግዚአብሔር፡ ለእለ፡ ይነብሩ፡ ኢየሩሳሌም። ወውእተ፡ አሚረ፡ ዘድኩም፡ እምኔሆሙ፡ ይከውን፡ ከመ፡ ቤተ፡ ዳዊት። ወቤተ፡ ዳዊት፡ ይከውን፡ ከመ፡ ቤተ፡ እግዚአብሔር፡ ወከመ፡ መልአክ፡ እግዚአብሔር፡ በቅድሜሁ። ክፍል፡ ፴፰፡ ውእተ፡ እሚረ፡ እትኃሠሦሙ፡ ለኵሎሙ፡ እለ፡ ይመጽኡ፡ ኢየሩሳሌም። ከመ፡ አእትቶሙ፡ ወእክዑ፡ ላዕለ፡ ቤተ፡ ይሁዳ፡ ወላዕለ፡

(col. 3)

እለ፡ ይነብሩ፡ ኢየሩሳሌም፡ መንፈሰ፡ ትፍሥሕት፡ ወኀሤት፤ ወውእተ፡ አሚረ፡ ሀለዎሙ፡ ይርአይዎ፡ ለዘወግዕዎ። ወይትመየጡ፡ እንከ፡ ውስተ፡ ብካይ፡ ወይላሕውዎ፡ ከመ፡ ዘያፈቅሩ። ወየሐምሙ፡ ሕማመ፡ በኵር፡ ይእተ፡ አሚረ፡ የዓቢ፡ ላሓ፡ ለኢየሩሳሌም፡ መጠነ፡ ውኂዝ፡ ዘይውኅዝ፡ በገዳም፡ ወይላሕዉ፡ ላሐ፡ በበሕዘቢሆሙ። ወሕዝብኒ፡ በባሕቲቶሙ፡ ወአንስቲያሆሙኒ፡ በባሕቲቶን። ሕዝበ፡ ቤተ፡ ዳዊት፡ በባሕቲቶሙ፡ ወአንስቲያሆሙኒ፡ በባሕቲቶን። ሕዝበ፡ ቤተ፡ ናታን፡ በባሕቲቶሙ፡ ወአንስቲያሆሙኒ፡ በባሕቲቶን። ሕዝበ፡ ቤተ፡ ሌዊ፡ በባሕቲቶሙ፡ ወአንስቲያሆሙኒ፡ በባሕቲቶን። ሕዝበ፡ ቤተ፡ ስምዖን፡ በባሕቲቶሙ፡ ወአንስቲያሆሙኒ፡ በባሕቲቶን። ወኵሉ፡ ሕዝብ፡ ዘተርፉ፡ በባሕቲቶሙ፡ ወአንስቲያሆሙኒ፡ በባሕቲቶን። ምዕራፍ፡ ፲፪፡ ውእተ፡ አሚረ፡ ይትረኃው፡ ኵሉ፡ በሐውርተ፡ ቤተ፡ ዳዊት፡ ወከመዝ፡ ይከውን፡ ይእተ፡ አሚረ፡ ወይጠፍእ፡ አስማቲሆሙ፡

(fol. 158v)

(col. 1)

ለጣዖታት፡ እምኵሉ፡ ምድር፡ ወያውዕይዎሙ፡ እምኵሉ፡ ምድር፡ ለሐሳውያነ፡ ነቢያት፡ ወለመንፈሰ፡ ሐሰት። ወለእመቦ፡ ብእሲ፡ ዘተነበየ፡ ይብልዎ፡ አቡሁ፡ ወእሙ፡ እለ፡ ወለድዎ፡ ሶበ፡ ተነበየ፡ ኢወለድናከ። ወይለብሱ፡ ሠቀ፡ ፀጕር፡ እስመ፡ ሐሰዉ። ወያርኢ፡ እዴሁ፡ ዘቈሰለ፡ ወይብል፡ አንሰ፡ ኢኮንኩ፡ ነቢየ፡ አላ፡ ተገባሬ፡ ምድር፡ አነ፡ ወለሰብእ፡ ተቀነይኩ፡ እምንእስየ። ወይቤሎ፡ ምንትኑ፡ ዝመቅሠፍት፡ ዘማእከለ፡ እደዊከ። ወይብል፡ ቈሰልኩ፡ በቤተ፡ ዐርክየ። ክፍል፡ ፴፱፡ ተንሥኢ፡ ኵናት፡ ላዕለ፡ ኖሎት፡ ወላዕለ፡ ብእሲ፡ ምስለ፡ ሀገሩ፡ ይቤ፡ እግዚአብሔር፡ ዘኵሎ፡ ይመልክ። እቀትሎ፡ ለኖላዊ፡ ወ‹ይ›ዘረዉ፡ አባግዓ፡ መርዔቱ። ወአመጽእ፡ እዴየ፡ ላዕለ፡ ኖሎት። ክፍል፡ ፵፡ ወአስተጋብኦሙ፡ እምኵሉ፡ ምድር፡ ይቤ፡ እግዚአብሔር፡ የሐልቅ፡ ፪እድ፡ ወይተርፍ፡ ውስቴታ፡ ሣልስተ፡ እዴሃ። ወእወስዶሙ፡ ለእልክቱ፡ ሣልስተ፡ እዴሆሙ፡ ውስተ፡ እሳት። ወአረስኖሙ፡ ከመ፡ ያረስንዎ፡ ለብሩር። ወ

(col. 2)

እፈትኖሙ፡ ከመ፡ ይፈትንዎ፡ ለወርቅ። ወውእቱሰ፡ ይጼውዕ፡ ስምየ፡ ይቤ፡ እግዚአብሔር። ወአነሂ፡ እሠጠዎሙ፡ ወእብሎ፡ ሕዝብየ፡ ውእቱ፡ ዝንቱ፡ ወውእቱ፡ ይብለኒ፡ እግዚአብሔር፡ አምላኪየ፡ አንተ። ምዕራፍ፡ ፲፫፡ ክፍል፡ ፵፩፡ ናሁ፡ ይመጽእ፡ መዋዕል፡ ይቤ፡ እግዚአብሔር፡ ወይትካፈሉ፡ በርበረኪ፡ በውስቴትኪ፡ ወአስተጋብኦሙ፡ ለኵሎሙ፡ አሕዛብ፡ ይትቃተልዋ፡ ለኢየሩሳሌም፡ ወትትቀተል፡ ሀገር፡ ወይትበረበሩ፡ አብያት። ወይረኵሳ፡ አንስት፡ ወይጼወዉ፡ መላ‹ሕ›ቅተ፡ ሀገር። ወእለ፡ ተርፉ፡ ሕዝብየ፡ ኢይጠፍኡ፡ እምሀገሮሙ። ወይወፅእ፡ እግዚአብሔር፡ ወይትቃተሎሙ፡ ለእሙንቱ፡ ሕዝብ፡ ከመ፡አመ፡ ዕለተ፡ ቀትል። ክፍ፡ ፵፪ወይቀውማ፡ እገሪሁ፡ ውእተ፡ አሚረ፡ ውስተ፡ ደብረ፡ ዘይት፡ ዘቅድመ፡ ኢየሩሳሌም፡ ጽባ‹ሒ›ሃ፡ ወይነቅዕ፡ ደብረ፡ ዘይት፡ መንፈቁ፡ መንገለ፡ ጽባሕ፡ ወባሕር። ወይትቈለቈል፡ መንፈቁ፡ ለቅእቱ፡ ደብር፡ መንገለ፡ ደቡብ። ወይከውን፡ ዐቢየ፡ ፀድፈ፡ ጥቀ። ወመንፈቁ፡

(col. 3)

ለሰሜን፡ ወይትሐፀር፡ ቈላተ፡ አድባርየ፡ ወይበጽሕ፡ እስከ፡ ኢያሶን። ከመ፡ አመ፡ ተፈጸመ፡ መዋዕለ፡ ድልቅልቅ፡ በመዋዕለ፡ ዖዝያን፡ ንጉሠ፡ ይሁዳ። ወይወፅእ፡ እግዚአብሔር፡ አምላኪየ፡ ወኵሎሙ፡ ቅዱሳኒሁ፡ ምስሌሁ። ክፍል፡ ፵፫፡ ወይእተ፡ አሚረ፡ አልባ፡ ብርሃን፡ ወትከውን፡ አሐቲ፡ ዕለት፡ ቊር፡ ወበረድ፡ ወይእቲ፡ ዕለት፡ እምርት፡ እምኀበ፡ እግዚአብሔር። ወኢኮነት፡ መዓልተ፡ ወኢሌሊተ፡ ወፍና፡ ሰርክ፡ ይበርህ፡ ብርሃነ፡ ፀሐይ። ክፍል፡ ፵፬፡ ወውእተ፡ አሚረ፡ ይወፅእ፡ ማየ፡ ሕይወት፡ እምኢየሩሳሌም። መንፈቁ፡ ለመንገለ፡ ባሕር፡ ቀዳሚት፡ ወመንፈቁ፡ ለመንገለ፡ ባሕር፡ ደኃሪት፡ ወከማሁ፡ ይከውን፡ በክረምት፡ ወይነግሥ፡ እግዚአብሔር፡ ለኵሉ፡ ምድር። ወይ‹እተ›፡ አሚረ፡ ይከውን፡ ፩፡ እግዚአብሔር፡ ወ፩፡ ስሙ። ወይበጽሕ፡ ኵሎ፡ ምድረ፡ ወየዓው‹ድ›፡ ገዳመ፡ እምገላቡሔ፡ እስከ፡ ሬማን፡ ወእምደቡባሂ፡ ለኢየሩሳሌም፡ ወሬማስ፡ ትነብር፡ ለዓለም፡ ውስተ፡ ብሔራ፡ እምአናቅጸ፡ ብንያም፡ እስከ፡ አናቅጸ፡ ደወለ፡ ጸናፊ፡ አንቀጸ፡ መዓዝን፡ ወእ

(fol. 159r)

(col. 1)

ስከ፡ ማኅፈደ፡ አናምሔል፡ ወእስከ፡ ምክያድ፡ ዘቤተ፡ ንጉሥ፡ ይነብርዋ፡ ወኢትከውን፡ ውግዝተ። ወትነብር፡ እንከ፡ ኢየሩሳሌም፡ ተአሚና። ክፍ፡ ፵፭፡ ወዛቲ፡ ይእቲ፡ ድቀቶሙ፡ እንተ፡ ይመትሮሙ፡ እግዚአብሔር፡ ለኵሎሙ፡ አሕዛብ፡ እለ፡ ተቃተልዋ፡ ለኢየሩሳሌም፡ ወይትመሰው፡ ሥጋሆሙ፡ እንዘ፡ ይቀውሙ፡ በእገሪሆሙ። ወይውኅዝ፡ አዕይንቲሆሙ፡ እምውስተ፡ ግበቢሆሙ። ወይትመሰው፡ ልሳኖሙ፡ በውስተ፡ አፉሆሙ። ወይከውን፡ ውእተ፡ አሚረ፡ ዐቢይ፡ ድንጋፄ፡ ላዕሌሆሙ። ወይእኅዝ፡ ‹፩፡ እደ፡ › ካልኡ፡ ወትጠግዕ፡ እዴሁ፡ በእደ፡ ካልኡ፡ ወይትቃተሉ፡ በይሁዳ፡ ወበኢየሩሳሌም፡ ወያስተጋብኡ፡ ‹ኃይለ፡ ኵሉ፡ አሕዛብ፡ ›ዘዓውዳ፡ ወርቀ፡ ወብሩረ፡ ወአልባሰ፡ ብዙኃ፡ ፈድፋደ። ወዛቲ፡ ይእቲ፡ ድቀተ፡ አፍራሲሆሙ፡ ወአብቅሊሆሙ፡ ወአግማሊሆሙ፡ ወአእዱጊሆሙ፡ ወኵሉ፡ እንስሳሆሙ፡ ዘ‹ሀሎ፡ ውስተ፡ ት›ዕይንቶሙ። ወከመዝ፡ ውእቱ፡ ድቀቶሙ፡ ወኵሎሙ፡ እለ፡ ተርፉ፡ እምኵሉ፡ አሕዛብ፡ እለ፡ መጽኡ፡ ላዕለ፡ ኢየሩሳሌም፡ የዐር

(col. 2)

ጉ፡ ለለዓመት፡ ይስግዱ፡ ለንጉሥ፡ እግዚአብሔር፡ አምላኮሙ፡ ዘኵሎ፡ ይመልክ። ወከመ፡ ይግበሩ፡ በዓለ፡ መጸለት። ወኵሉ፡ ዘኢዐርገ፡ እምኵሉ፡ አሕዛበ፡ ምድር፡ ውስተ፡ ኢየሩሳሌም፡ ከመ፡ ይስግዱ፡ ለእግዚአብሔር፡ ዘኵሎ፡ ይመልክ። ወእሉሂ፡ ይትዌሰኩ፡ ላዕለ፡ እልክቱ፡ ወእመሂ፡ ሰብአ፡ ግብጽ፡ ኢዐርጉ፡ ወኢመጽኡ፡ ህየ፡ ላዕሌሆሙኒ፡ ይከውን፡ ድቀት፡ ዘይቀሥፎሙ፡ እግዚአብሔር፡ ለኵሎሙ፡ አሕዛብ፡ እለ፡ ኢዐርጉ፡ ይግበሩ፡ በዓለ፡ መጸለት፡ ወዛቲ፡ ኃጢአቶሙ፡ ለኵሉ፡ አሕዛብ፡ እለ፡ ኢዐርጉ፡ ይግበሩ፡ በዓለ፡ መጸለት። ክፍ፡ ፵፮፡ ውእተ፡ አሚረ፡ ይከውን፡ ልጓመ፡ ፈረስ፡ ቅዱሰ፡ ለእግዚአብሔር። ወይከውና፡ ጸሐራት፡ ከመ፡ ኮራት፡ ዘቤተ፡ እግዚአብሔር፡ ቅድመ፡ ገጹ፡ ለምሥዋዕ። ወይሄልዋ፡ ኵሉ፡ ጸሐራት፡ ዘውስተ፡ መሥዋዕት፡ ዘኢየሩሳሌም፡ መቅደሱ፡ ለእግዚአብሔር። ወይመጽኡ፡ ኵሎሙ፡ ወይሠውዑ፡ ወይነሥኡ፡ እምውስቴቶሙ፡ ወያበስሉ፡ ቦቱ፡ ወኢይትረከብ፡ እንከ፡ ይእተ፡ አሚረ፡ ከነናዊ፡ ውስተ፡ ቤተ፡

(col. 3)

እግዚአብሔር፡ ዘኵሎ፡ ይመልክ።